Crash Bandicoot: The Wrath of Cortex

Crash Bandicoot: The Wrath of Cortex on Traveller’s Talesin kehittämä tasohyppelypeli. Peli on julkaistu vuonna 2001 PlayStation 2:lle, Nintendo GameCubelle ja Xboxille. Peli kuuluu Crash Bandicoot -sarjaan. Pelissä Crashin (joissain tasoissa myös Coco Bandicootin) on kerättävä kristalleja kukistaakseen pahat elementtinaamiot (Rok-Ko, Wa-Wa, Py-Ro ja Lo-Lo) ja muuttaakseen uuden hahmon, Crunch Bandicootin pahasta hyväksi.

Pelaaminen
Pelaaminen on pitkälti samanlaista kuin aiemmissakin osissa, mutta Crash saa uuden taidon: hiipimisen. Hiipien Crash pystyy menemään ”sammuneiden” nitrojen yli niiden räjähtämättä. Uutuutena on myös se, että Cocolla on omia erikoisliikkeitä. Pelissä on useita kulkuneuvoja Crashille, kuten 4x4, lentokone, jeeppi ja robottipuku. Kuten aiemmissakin Crash Bandicoot -peleissä, myös The Wrath of Cortexissa pitää joka viidennen tason jälkeen voittaa loppuvastus (lukuun ottamatta ”warp room 6”:ta). Tällä kertaa ainoa loppuvastus on Crunch Bandicoot, joka taistelee pahojen Elementtaalien (elementtejä hallitsevien naamioiden) kanssa. Viidennessä ja viimeisessä loppuvastustaistelussa Crunch taistelee kaikkien Elementtaalien kanssa. Crunchin lisäksi tässä taistelussa pitää myös voittaa Crashin arkkivihollinen tohtori Neo Cortex, joka ei tosin itse yritä nujertaa Crashia. Warp-huone (englanniksi Warp Room) on jaettu viiteen kammioon, joiden teemat vaihtelevat sen mukaan, minkä Elementtaalin kanssa Crunch taistelee loppuvastustaistelussa:

 Ensimmäisessä kammiossa Crunchin kanssa taistelee maata hallitseva Elementtaali Rok-Ko, jonka vastuulla ovat maan ohella muun muassa maanjäristykset. Kammion seinillä kasvaa ruohoa ja loppuvastustajataisteluareena Crunchia ja Rok-Kota vastaan on lukittu mullalla, kunnes kaikista kammion viidestä kentästä on löydetty kristalli.
 Toisessa kammiossa Crunchin kanssa taistelee vettä hallitseva Elementtaali Wa-Wa, joka hallitsee veden ohella muun muassa vesisateita ja merisäätä. Kammio on vesiteemainen: sen lattia on täynnä vettä, siellä sataa vettä ja loppuvastustajataisteluareena Crunchia ja Wa-Wata vastaan on lukittu vesihöyryllä, kunnes kaikista kammion viidestä kentästä on löydetty kristalli.
 Kolmannessa kammiossa Crunchin kanssa taistelee tulta hallitseva Elementtaali Py-Ro, joka hallitsee tulen ohella muun muassa laavaa ja tulivuorenpurkauksia. Kammion seinillä palaa liekit ja loppuvastustajataisteluareena Crunchia ja Py-Rota vastaan on lukittu tulenliekillä, kunnes kaikista kammion viidestä kentästä on löydetty kristalli.
 Neljännessä kammiossa Crunchin kanssa taistelee ilmaa hallitseva Elementtaali Lo-Lo, joka hallitsee ilman ohella muun muassa ilmastoa, tuulia ja suursäitä (poislukien vesisade). Kammio on ilmastoteemainen: siellä sataa lunta ja sinne tuulee sisälle. Loppuvastustajataisteluareena Crunchia ja Lo-Lota vastaan on lukittu lumisella myrskytuulella, kunnes kaikista kammion viidestä kentästä on löydetty kristalli.
 Viidennessä kammiossa Crunchin kanssa taistelevat kaikki Elementtaalit. Kammio on avaruusteemainen ja loppuvastustajataisteluareena on lukittu tähtisumulla, kunnes kaikista kammion viidestä kentästä on löydetty kristalli.

Kun pelaaja läpäisee tämän taistelun, Cortex päivittelee sitä, että tämä häviää aina Crashille. Cortexin oma pomo Uka Uka kuitenkin sanoo Cortexille, että pysäyttääkseen elementtinaamiot Crashin pitää kerätä myös kaikki timantit. Timantteja voi saada rikkomalla tasosta kaikki laatikot. Joistakin radoista voi saada timantin myös läpäisemällä salaisen tason tai suorittamalla jonkin tehtävän. Esimerkiksi tasossa 16 voi saada timantin menemällä lumilautaosuudella kaikkien porttien läpi. Kun on saanut kaikki timantit ja reliikit (jotka ovat myös pelissä Crash Bandicoot 3: Warped), tulee viimeisen loppuvastustaistelun jälkeen uusi animaatio, jossa Uka Uka syyttää Cortexia siitä että he hävisivät taas. Crunch puolestaan muuttuu pahasta hyväksi ja lähtee Crashin, Cocon ja Aku Akun kanssa räjähtävästä aluksesta. Lopussa näkyy, kun Uka Uka jahtaa Cortexia jäätiköllä. 

Pelissä esiintyy myös aiemmista Crash-peleistä tuttuja päävastuksia (Tiny, Dingodile, N.Tropy ja N.Gin). Heitä on kuitenkin vain pelin introssa, muutamassa tasossa esteinä ja kilpailijoina tasossa, jossa ajetaan autoilla kilpaa.

 Vastaanotto 
GameSpotin ja IGN:n arvosteluissa peliä moitittiin uusien innovaatioiden puutteesta.

Ääninäyttelijät

 Lähteet 

 Aiheesta muualla 



Luokka:Crash Bandicoot -pelisarjan pelit
Luokka:Vuoden 2001 videopelit
Luokka:PlayStation 2 -pelit
Luokka:Xbox-pelit
Luokka:Nintendo GameCube -pelit